b'\n_START_ARTICLE_\nMarmorirani kri\xc5\xbeevec\n_START_SECTION_\nOpis\n_START_PARAGRAPH_\nDol\xc5\xbeina telesa pri samicah je okoli 14\xc2\xa0mm, samci so nekoliko manj\xc5\xa1i in dose\xc5\xbeejo v dol\xc5\xbeino le okoli 9\xc2\xa0mm._NEWLINE_Mre\xc5\xbee spletajo v grmi\xc4\x8devju in med travo, najpogosteje na vla\xc5\xbenih mestih, tudi bo vodi. Mre\xc5\xbee so postavljene vertikalno, pajek pa na plen \xc4\x8daka ob robu mre\xc5\xbee v zavetju, ki si ga ustvari iz paj\xc4\x8devine in zvitih rastlinskih listov. Mladi pajki si zaveti\xc5\xa1\xc4\x8da izdelajo samo iz svile. Do zaveti\xc5\xa1\xc4\x8da potegne pajek posebno signalno nit, ki ga opozori na ujeti plen._NEWLINE_Samice odlagajo jaj\xc4\x8deca v posebne svilene kokone, v katerih je obi\xc4\x8dajno nekaj sto jaj\xc4\x8dec. Odlaganje jaj\xc4\x8dec poteka obi\xc4\x8dajno v oktobru, mladi pajki pa iz kokonov prihajajo spomladi. Marmorirani kri\xc5\xbeevec se pojavlja od sredine poletja do prve zmrzali.'